
Godkjenning av innkalling og saksliste
[bookmark: CaseRef283672]31/26 Godkjenning av innkalling og saksliste

	Behandlet av
	Møtedato
	Saknr

	1 Siggerud menighetsråd
	27.08.2026
	31/26





Møtebehandling
Det har kommet inn følgende saker til møtet:
Therese Strand ønsker å søke om fritak fra å sitte i menighetsråd ut perioden.
Innkjøp av robotstøvsuger


Vedtak 
Innkalling og saksliste ble godkjent med de to nye sakene under eventuelt – enstemmig vedtatt

Saker til behandling
[bookmark: CaseRef283674]32/26 Høringsuttalelse - rammer for kirkelig undervisning og læring (KUL)

	Behandlet av
	Møtedato
	Saknr

	1 Siggerud menighetsråd
	27.08.2026
	32/26





Møtebehandling
Høringsuttalelsen ble diskutert på møte, de var flere spørsmål som det ble krysset av både ja og nei på. Som for eksempel spørsmål nummer 9. Det var også noen av spørsmålene det hadde vært ønskelig at arbeidsgruppen hadde svart mere konkret på som for eksempel. nr. 58. På spørsmål 65 hadde det vært fint om arbeidsgruppen hadde vært mer tydelige på hva som er viktig å ta med. Daglig leder sender disse synspunktene inn til kirkevergen.
Vedtak 
Siggerud menighetsråd slutter seg til forslaget til rammer for kirkelig undervisning og læring (KUL). Menighetsrådet vurderer det som positivt at rammeplanene legger vekt på helhet, livslang læring, deltakelse, trospraksis og lokal forankring. Samtidig ønsker menighetsrådet å understreke betydningen av at rammene utformes slik at de gir rom for lokal fleksibilitet og tilpasning til menighetens ressurser, bemanning, frivillighet og lokale behov. – enstemmig vedtatt


[bookmark: CaseRef283680]33/26 Forslag til Offer ut 2026

	Behandlet av
	Møtedato
	Saknr

	1 Siggerud menighetsråd
	27.08.2026
	33/26





Møtebehandling
Følgende forslag ble lagt frem for menighetsrådet:
- 15/11 – Presentasjonsgudstjeneste     Offer:Menighetens ungdomsarbeid
- 29/11 – Lysmesse                                Offer Norges speiderforbund / lokal forening
- 13/12 – Vi synger julen inn                   Offer Misjonsprosjektet til Siggerud 
-  24/12 – Julaften –                                Offer kirkens Nødhjelp

Vedtak 
Offer for resten av 2026 godkjennes – enstemmig vedtatt

[bookmark: CaseRef283702]34/26 Fullmakt til prest og daglig leder i saker som gjelder den daglige driften.

	Behandlet av
	Møtedato
	Saknr

	1 Siggerud menighetsråd
	27.08.2026
	34/26





Møtebehandling
Saksorientering
Fullmakten skal omfatte løpende administrative og operative beslutninger som er nødvendige for å sikre effektiv og forsvarlig drift innenfor vedtatte budsjetter, gjeldende regelverk og fastsatte retningslinjer.
Dette kan blant annet omfatte endringer i offer, mindre justeringer i gudstjenesteplanen, praktiske disposisjoner knyttet til arrangementer og andre forhold som ikke innebærer prinsipielle avklaringer eller vesentlige økonomiske konsekvenserSaker av prinsipiell betydning, større økonomiske disposisjoner eller forhold som ligger utenfor ordinær drift, skal fortsatt behandles av ansvarlig styringsorgan.




Vedtak 
Det gis fullmakt til prest og daglig leder til å ta avgjørelser og endringer som omfatter løpende administrative og operative beslutninger, for å sikre effektiv og forsvarlig drift innenfor vedtatte budsjetter og gjeldende regelverk og retningslinjer. Menighetsrådet vil bli orientert om eventuelle endringer som blir gjort – enstemmig vedtatt


[bookmark: CaseRef283704]35/26 Forslag til Revidert budsjett

	Behandlet av
	Møtedato
	Saknr

	1 Siggerud menighetsråd
	27.08.2026
	35/26





Møtebehandling
Daglig leder gikk igjennom forslag til revidert budsjett  det ble gjort følgende endringer:
100 – Utgifter Inventar og utstyr økes Budsjett 200.000.- revidert budsjett 350.000.-
100 – bruk av ubundne forn økes        Budsjett 1560.000 revidert budsjett 2250.000.-

Vedtak 
Revidert budsjett godkjent med to endringer – enstemmig vedtatt

[bookmark: CaseRef284080]36/26 Regnskap

	Behandlet av
	Møtedato
	Saknr

	1 Siggerud menighetsråd
	27.08.2026
	36/26





Møtebehandling
Daglig leder gikk igjennom regnskapet samtidig som revidert budsjett ble gjennomgått.

Vedtak 
Regnskapet pr. 01.08 er tatt til orientering – enstemmig vedtatt




Orienteringssaker
[bookmark: CaseRef284307]37/26 Orienteringer

	Behandlet av
	Møtedato
	Saknr

	1 Siggerud menighetsråd
	27.08.2026
	37/26





Møtebehandling
Under orienteringer fikk menighetsrådet informasjon rundt arbeidet til arbeidsgruppen  for ny kirkestue:
Komite Ny kirkestue har hatt to møter siden forrige menighetsråd, 26/5 og 20/8. 
Møte 26/5. 
Utstyr. Møtesal: skjerm, lydutstyr og akustikk. Møterom underetasje: skjerm. Komiteen vedtok å vente med skjerm til møtesal og foreslår at FR dekker innkjøp for skjerm til møterom i underetasje. Venter med tiltak for akustikk, men det er mye etterklang i møtesalen. 
Utsmykking. Ønsker å sette opp ikonet (gave fra Langhus MR) og sette opp bollen med sand for lystenning ved aktuelle anledninger, takke ja til kors  fra Langhus MR og montere dette på gavlveggen, retusjere trykket med hilsen fra Desmond Tutu og ramme inn alle konfirmantbildene på nytt.
Bruk. Første etasje er ferdig og «gamle» aktiviteter bør kunne komme tilbake nå. Viktig at rommene etter hvert, kommer i aktiv bruk og at kirka kan hjelpe til og støtte konkrete initiativ. Gamle kirkestue bør pusses opp. 
Gjennomføring av innkjøp. Etter komiteen forslag om innkjøp tidligere i år gikk det lang tid før eksempelvis kjøkkenservise le kjøpt inn. Foreslår at MR drøfter hvordan innkjøp best kan gjennomføres mer effektivt. 
Møte 20/8
Lydutstyr. Anbefaler å gå videre med tilbud fra Ricardo Dominguez.
Akustikk. Få en utredning, prost Espen Hasle har en bekjent som er ekspert på dette feltet. Ricardo har god erfaring med sceneteppe. Eventuelle endringer av rommet tas opp med avdelingsleder bygg Rolf Kjetil Lindbakk. 
Garderobe. Foreslår å sette inn garderobe for å kunne henge fra seg klær samt skohyller. Terje tilbyr å snekre tilpasset løsning på høyre side av garderoben sett fra inngangsåpningen.  
Utemøbler. Foreslå å kjøpe inn lette utemøbler. Venter med dette til etter vinter.
Gamle kirkestue. Foreslår å pusse opp til vinteren og møblere med sittegruppe amt møteromsbord for små møter. 
Underetasje. Foreslår å kjøpe inn spill – kanskje lufthockey, skjerm, Play station. Annelin lager spørreundersøkelse for de som kommer 21/8 på Back to school party
Vann fra takrenne. Foreslår å lage et blomsterbed som samler om regnvannet og hindrer at dette eroderer sanden mellom hellene. Løsninger sjekkes med Rolf Kjetil Lindbakk.
Gjennomføring av vedtak. Foreslå at komiteens mandat får et 5. punkt som gir fullmakt til at komiteen kan gjennomføre sine forslag selv om de kan bli en kostnad fro MR. Komiteen må bruke skjønn på hvilke saker som ikke trenger MRs behandling.

Nytt punkt 5 i mandat. 
5) Komiteen gis fullmakt til å gjennomfører selv sine vedtak selv etter skjønn. Store viktige beslutninger med større kostnader skal fortsatt behandles i MR.
---------------
Vedtak 
Informasjon tatt til orientering – enstemmig vedtatt


Eventuelt
· Søknad om fritak ut perioden: Therese Strand ønsker å søke om fritak fra å sitte i menighetsråd ut perioden.
Vedtak: Therese Strand får innvilget fritak for 2026 og 2027, Marina Birgitte Heyerdahl går inn som fast medlem for resten av perioden.

· Innkjøp av robotstøvsuger: Daglig leder undersøker med kirkevergen om en robotstøvsuger kan kjøpes inn, og fellesrådet bekoster dette. 

